Դարվին Նունյես

**Դարվին Գաբրիել Նունյես Ռիբեիրո** (; ), ուրուգվայցի ֆուտբոլիստ, Ուրուգվայի հավաքականի և Անգլիական «Լիվերպուլ» ակումբի հարձակվող։

## Ակումբային կարիերիա
thumb|left|190px|Նունյեսը «Բենֆիկայի» կազմում
«Պենյարոլ» ակումբի աշակերտ։ 2017 թվականի նոյեմբերի 22-ին ուրուգվայի ֆուտբոլի առաջնությունում իր առաջնախաղն է նշել «Ռիվեր Փլեյթի» դեմ խաղում։ Նույն թվականին դարձել է Ուրուգվայի չեմպիոն։ 2018 թվականի հոկտեմբերի 13-ին մայրաքաղաքի «Ֆենիքսի» դեմ խաղում Դարվինը խփել է իր առաջին գոլը Պենյարոլի կազմում։ Նույն թվականին նա նվաճել է Ուրուգվայի Սուպերգավաթը։

2019 թվականին Նունյեսը տեղափոխվել է իսպանական «Ալմերիա»՝ կնքելով 5 տարվա պայմանագիր։ Հոկտեմբերի 3-ին «Խիխոնի «Սպորտինգի» դեմ խաղում նա իր առաջնախաղն է նշել Սեգունդայում։ Հոկտեմբերի 27-ին Էստրեմադուրայի դեմ խաղում Դարվինը խփել է իր առաջին գոլը «Ալմերիայի» կազմում։

2020 թվականին Նունյեսը տեղափոխվել է Լիսաբոնի «Բենֆիկա», կնքելով 5 տարվա պայմանագիր։ Տրանսֆերային գումարը կազմել է 24 միլիոն եվրո։ Սեպտեմբերի 15-ին Չեմպիոնների լիգայի որակավորման փուլի հունական ՊԱՕԿ-ի դեմ խաղում Դարվինը իր նորամուտն է նշել նոր թիմում։ Սեմպտեմբերի 18-ին «Ֆամալիկանի» դեմ խաղում Դարվինը իր նորամուտն է նշել Սագրիշ Լիգայում։ Հոկտեմբերի 22-ին Եվրոպայի լիգայի լեհական «Լեխի» դեմ խաղում Դարվինը հեթ-տրիկի հեղինակ է դարձել խփելով իր առաջին գոլերը «Բենֆիկայի» կազմում։ Այդ առաջնությունում նա ևս երկու անգամ աչքի է ընկել նույն «Լեխի» և Շոտլանդական «Ռեյնջերսի» դեմ խաղերում։ 2021 թվականի սեպտեմբերի 29-ին Չեմպիոնների Լիգայում նա դուբլի հեղինակ է դարձել «Բարսելոնայի» դեմ խաղում։

2022 թվականի հունիսի 13-ին «Բենֆիկան» հայտարարել է ուրուգվայցի հարձակվողին անգլիական «Լիվերպուլին» վաճառելու մասին 75 միլիոն եվրոյով (100 միլիոն եվրո՝ ներառյալ բոնուսները)։ Հուլիսի 21-ին Նունյեսը «Լիվերպուլի» կազմում առաջին անգամ խաղացել է «ՌԲ Լայպցիգի» դեմ ընկերական խաղում՝ դառնալով պոկեր խաղի հեղինակ։ Թիմը հաղթել է 5։0 հաշվով։ Հուլիսի 30-ին «Մանչեսթեր Սիթիի» դեմ Անգլիայի Սուպերգավաթի խաղում Նունյեսը առաջնախաղն է նշել հիմնական թիմում։ Նույն առաջնությունում Դարվինը խփել է իր առաջին գոլը «Լիվերպուլի» կազմում և օգնել է թիմին հաղթել գավաթը։ Օգոստոսի 6-ին «Ֆուլհեմի» դեմ խաղում Դարվինը իր առաջնախաղը նշեց Անգլիական Պրեմիեր Լիգայում։ Հոկտեմբերի 12-ին Չեմպիոնների լիգայի «Ռեյնջերսի» դեմ խաղում նա խփել է իր առաջնախաղային գոլը «Լիվերպուլի» կազմում այս մրցաշարում։

2023 թվականի հունիսին՝ Ռոբերտո Ֆիրմինոյի հեռանալուց հետո, իր մարզաշապիկի համարը փոխել է 27-ից 9-ի։

## Միջազգային կարիերա
2019 թվականին Նունյեսը Ուրուգվայի երիտասարդական հավաքականի կազմում մասնակցել է Չիլիում անցկացվող Հարավային Ամերիկայի երիտասարդական առաջնությանը։ Մրցաշարում նա հանդիպումներ է անցկացրել  Պերուի, Վենեսուելայի, Կոլումբիայի, Էկվադորի և երկու անգամ Արգենտինայի թիմերի դեմ։

2019 թվականին Նունյեսը Ուրուգվայի օլիմպիական հավաքականի կազմում մասնակցել է Պերուի Համաամերիկյան խաղերին։ Մրցաշարում նա խաղացել է Պերուի, Արգենտինայի, Յամայկայի և Մեքսիկայի թիմերի դեմ։ Պերուացիների դեմ խաղում Դարվինը գոլ է խփել։

Նույն թվականին Նունյեսը Լեհաստանում մասնակցել է երիտասարդների աշխարհի առաջնությանը։ Մրցաշարում նա խաղացել է Հոմդուրասի, Նորվեգիայի, Նոր Զելանդիայի և Էկվադորի թիմերի դեմ։ Նորզելանդացիների և նորվեգացիների դեմ խաղերում Դարվինը մեկական գոլ է խփել։

2019 թվականի հոկտեմբերի 15-ին Նունյեսը Պերուի հավաքականի դեմ ընկերական խաղում իր առաջնախաղն է նշել Ուրուգվայի հավաքականի կազմում։ Նույն խաղում նա խփեց իր առաջին գոլը ազգային հավաքականի կազմում։

2022 թվականին Նունյեսը մասնակցել է Քաթարի աշխարհի առաջնությանը։ Առաջնությունում նա խաղացել է Հարավային Կորեայի, Պորտուգալիայի և Գանայի թիմերի դեմ։

### Գոլեր Ուրուգվայի հավաքականի կազմում

## Ձեռքբերումներ
### Ակումբային
«**Պենյարոլ»**
* Ուրուգվայի չեմպիոն (**2**)։ 2017, 2018
* Ուրուգվայի Սուպերգավաթի հաղթող։ 2018

«**Լիվերպուլ»**
* Անգլիայի Սուպերգավաթի հաղթող։ 2022

**Ուրուգվայի հավքական (մինչև 20 տարեկան)**
* Հարավային Ամերիկայի երիտասարդական առաջնության բրոնզե մեդալակիր։ 2019

### Անձնական
* Պորտուգալիայի առաջնության լավագույն ռմբարկու։ 2021/22
* Պրեմիեր-լիգայի ամսվա լավագույն խաղացողը։ Սեպտեմբեր 2021
* Պրեմիեր-լիգայի տարվա լավագույն խաղացողը։ 2021/22

## Ծանոթագրություններ

## Արտաքին հղումներ
* Профиль футболиста на официальном сайте «Ливерпуля»
* Профиль футболиста на официальном сайте английской Премьер-лиги

Կատեգորիա:Ալմերիայի ֆուտբոլիստներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բենֆիկայի ֆուտբոլիստներ
Կատեգորիա:Լիվերպուլի ֆուտբոլիստներ
Կատեգորիա:Ուրուգվայի հավաքականի ֆուտբոլիստներ
Կատեգորիա:Ուրուգվայցի ֆուտբոլիստներ
Կատեգորիա:Պենյարոլի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի հարձակվողներ